Ükssarvik (ettevõte)

Ükssarvik (inglise keeles unicorn) on kujundlik väljend erakapitalil põhineva idufirma kohta, mille väärtus on üle 1 miljardi USA dollari.

Nimetust kasutas inglise keeles esimesena 2013. aastal ameerika riskikapitalist Aileen Lee veebiväljaande TechCrunch artiklis "Welcome To The Unicorn Club: Learning from Billion-Dollar Startups".Kara Baskin. Helping Startups Become Unicorns and Women Become VCs Slice of MIT. 26.02.2020.

CB Insightsi andmetel oli 2021. aasta augusti seisuga maailmas üle 803 ettevõtlusükssarviku. Suuremate ükssarvikute hulka kuulusid näiteks ByteDance, SpaceX ja Stripe. 30 ükssarviku väärtus oli siis üle 10 miljardi dollari, sealhulgas SpaceX, Stripe ja Wise. Neid ettevõtteid on nimetatud kümmesarvikuteks (decacorn). 2021. aasta augusti seisuga leidus ka kaks ükssarvikut, mille väärtus on üle 100 miljardi dollari (hectocorn).Ükssarvikud sigivad kui küülikud Äripäev, 21.01.2021.

2022. aastal oli Eesti teisel kohal ükssarvikute arvu poolest miljoni elaniku kohta maailmas.

2025. aastal oli Eestis kõige rohkem ükssarvikuid miljoni elaniku kohta võrreldes ülejäänud Euroopaga.

 Eesti ükssarvikud 
 Skype (2005)
 Playtech (2007)
 Wise (2015)
 Bolt (2018)
 Pipedrive (2020)
 Zego (2021)
 ID.me (2021)
 Gelato (2021)
 Veriff (2022)
 Glia (2022)

 Viited 

Kategooria:Ettevõttetüübid
Kategooria:Innovatsioon